
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1588 

16 Νοεμβρίου 2005 


Α ΠΟΦΑΣΕΙ Σ 

Αριθμ. 6517 

Έγκριση Υλοποίησης του Υποέργου 12 «Ενημέρωση και 
Συντονισμός της Υλοποίησης των Προγραμμάτων Επι¬ 
μόρφωσης» της Πράξης «Επιμόρφωση Εκπαιδευτικών 
Α/Θμιας & Β/Θμιας Εκπαίδευσης στη Χρήση & Αξι¬ 
οποίηση των ΤΠΕ στην Εκπαιδευτική Διδακτική Δι¬ 
αδικασία» του Μέτρου 2.1 του Επιχειρησιακού Προ¬ 
γράμματος «Επιμόρφωση & Αρχική Επαγγελματική 
Κατάρτιση (ΕΠΕΑΕΚ)», από την Ειδική Υπηρεσία Εφαρ¬ 
μογής (Ε.Υ.Ε.) Προγραμμάτων Κ.Π.Σ. του ΥΠ.Ε.Π.Θ., ως 
Τελικό Δικαιούχο, χωρίς προσφυγή σε εξωτερικό ανά- 
δοχο». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου στήριξης 
και άλλες διατάξεις» (ΦΕΚ 251/τΑ/14.11.2000). 

2. Τις διατάξεις του άρθρου 6 του ν. 3027/2002 (ΦΕΚ 
152/Α/2002) «Ρύθμιση θεμάτων Οργανισμού Σχολικών 
Κτιρίων, ανώτατης εκπαίδευσης και άλλες διατάξεις», 
περί σύστασης της Ειδικής Υπηρεσίας Εφαρμογής προ¬ 
γραμμάτων Κ.Π.Σ., όπως έχει τροποποιηθεί με το άρθρο 
13 του ν. 3149/2003. _ 

3. Την υπ’ αριθμ. 10756/9.10.2002 κοινή υπουργική από¬ 
φαση με την οποία εξειδικεύονται οι αρμοδιότητες της 
Ειδικής Υπηρεσίας Εφαρμογής Προγραμμάτων Κοινο¬ 
τικού Πλαισίου Στήριξης (ΦΕΚ1343/Β/2002), όπως έχει 
τροποποιηθεί και ισχύει σήμερα. 

4. Το γενικότερο κανονιστικό πλαίσιο που διέπει τον 
Ειδικό Λογαριασμό του ΥΠ.Ε.Π.Θ. 

5. Τις διατάξεις του ν. 1566/1985 (ΦΕΚ 167Α') «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις». 

6. Τις διατάξεις του άρθρου 2 του ν 2909/2001 (ΦΕΚ 
90Α') σχετικά με το Ερευνητικό Ακαδημαϊκό Ινστιτούτο 
Τεχνολογίας Υπολογιστών. 

7. Την υπ’ αριθμ. 4096 / 19.8.2005 Υπουργική Απόφαση 
σχετικά με τη Σύσταση και τις Αρμοδιότητες της Κεντρι¬ 
κής Επιτροπής Επιμόρφωσης Β’ Επιπέδου (Κ.Ε.Ε.Β.ΕΠ.) 
για την υλοποίηση της Πράξης της Κατηγορίας 2.Ι.Ι.Θ. 
του ΕΠΕΑΕΚ «Επιμόρφωση Εκπαιδευτικών στη χρήση και 
αξιοποίηση των ΤΠΕ στην εκπαιδευτική διδακτική διαδι¬ 
κασία» του Μέτρου 2.1 «Αναβάθμιση της Ποιότητας της 


Παρεχόμενης Εκπαίδευσης», Ενέργεια 2.1.1. «Επιμόρφωση 
Εκπαιδευτικών» & τον Ορισμό Εκπροσώπων - Υπεύθυνων 
Συντονιστών εκ μέρους του Παιδαγωγικού Ινστιτούτου 
και του Ερευνητικού Ακαδημαϊκού Ινστιτούτου Τεχνολο- 
γίας Υπολογιστών. 

8. Την υπ’ αριθμ. 7049/26.4.2005 Απόφαση Ένταξης 
της Ειδικής Υπηρεσίας Διαχείρισης του Επιχειρησιακού 
Προγράμματος «Εκπαίδευση & Αρχική Επαγγελματική 
Κατάρτιση» (ΕΠΕΑΕΚ). 

9. Το Τεχνικό Δελτίο της Διαδικασίας «Επιμόρφωση 
Εκπαιδευτικών Α/Θμιας & Β/Θμιας Εκπαίδευσης στη Χρή¬ 
ση & Αξιοποίηση των ΤΠΕ στην Εκπαιδευτική Διδακτική 
Διαδικασία» του Μέτρου 2.1 του ΕΠΕΑΕΚ, όπως εγκρίθηκε 
με την υπό στοιχείο 8 σχετική. 

10. Το Τεχνικό Δελτίο του Υποέργου 12 με τίτλο «Ενη¬ 
μέρωση και Συντονισμός της Υλοποίησης των Προγραμ¬ 
μάτων Επιμόρφωσης» της Πράξης «Επιμόρφωση Εκπαι¬ 
δευτικών Α/Θμιας & Β/Θμιας Εκπαίδευσης στη Χρήση & 
Αξιοποίηση των ΤΠΕ στην Εκπαιδευτική Διδακτική Δια¬ 
δικασία» του Μέτρου 2.1 του ΕΠΕΑΕΚ, όπως εγκρίθηκε 
με την υπό στοιχείο 8 σχετική. 

ΙΙ,.Την υπ’ αριθμ. 23971/ΔΕ 4379/27.6.2005 Απόφαση 
του Υπουργού Οικονομίας και Οικονομικών που εγκρί¬ 
νει την ένταξη της πράξης στο Πρόγραμμα Δημοσίων 
Επενδύσεων (ΠΔΕ) 2005 και στη ΣΑΕ 445/3 με κωδικό 
«2005ΣΕ44530077» προϋπολογισμού € 33.996.391,18. 

12. Το υπ’ αριθμ. 13984/ΕΥΣ 2810/12.4.2005 έγγραφο της 
Ειδικής Υπηρεσίας Συντονισμού της Εφαρμογής των Επι¬ 
χειρησιακών Προγραμμάτων του Υπουργείου Οικονομίας 
& Οικονομικών με θέμα «Εφαρμογή νέων συντελεστών 
ΦΠΑ», παρ. III «ΕνταγμέναΈργα σε στάδιο προσυμβατικού 
ελέγχου». 

13. Την Απόφαση της Επιτροπής των ΕΚ. με αρ. Ο (2004) 
2414/3.12.2004 «για την τροποποίηση της απόφασης Ο 
(2000) 3405/28.11.2000, με την οποία εγκρίνεται το Κοι¬ 
νοτικό Πλαίσιο Στήριξης για την κοινοτική διαρθρωτική 
ενίσχυση στο πλαίσιο του στόχου 1 στην Ελλάδα. 

14. Την απόφαση της Επιτροπής με αρ. Ε (2004) 5583/ 
22.12.2004 «για την τροποποίηση της απόφασης Ο (2001) 
44/16.3.2001, που αφορά την έγκριση του Επιχειρησιακού 
Προγράμματος Εκπαίδευσης και Αρχικής Επαγγελματι¬ 
κής Κατάρτισης». 

15. Το Συμπλήρωμα Προγραμματισμού του ΕΠΕΑΕΚ 
όπως αυτό εγκρίθηκε από την Επιτροπή Παρακολούθη¬ 
σης μέσω γραπτής διαδικασίας με την αρ. 2280/15.2.2005 

απόφασή της και ειδικότερα το αναλυτικό περιεχόμενο 
του Μέτρου 2.1. 

16. Τα ειδικά κριτήρια επιλογής των πράξεων στο συ¬ 
γκεκριμένο μέτρο, όπως αυτά καθορίστηκαν με την αρ. 
1/29.5.2001 Απόφαση της Επιτροπής Παρακολούθησης. 

17. Τη με αριθμ. 24075/30.12.2004 απόφαση της Ειδικής 
Υπηρεσίας Διαχείρισης ΕΠΕΑΕΚ για «Χρονική επέκτα¬ 
ση κατά ένα έτος της λήξης υλοποίησης του φυσικού 
αντικειμένου πράξεων στο πλαίσιο των, με αριθμ. Πρωτ. 
263/09.01.2004 και 264/9.1.2004 προσκλήσεων υποβολής 
προτάσεων, της κατηγορίας πράξεων 2.1.1.ιγ. «Επιμόρφω¬ 
ση εκπαιδευτικών στις τεχνολογίες πληροφορικής και 
επικοινωνιών (ΤΠΕ)» του ΕΠΕΑΕΚ II. 

18. Τον Κανονισμό (ΕΚ) αριθμ. 1260/1999 «περί γενικών 
διατάξεων για τα Διαρθρωτικά Ταμεία». 

19. Τον Κανονισμό (ΕΚ) αριθμ. 1784/1999 «σχετικά με το 
Ευρωπαϊκό Κοινωνικό Ταμείο». 

20. Τον Κανονισμό (ΕΚ) αριθμ. 1159/200 «για τις δράσεις 
πληροφόρησης και δημοσιότητας που πρέπει να αναλαμ¬ 
βάνουν τα κράτη μέλη σχετικά με τις παρεμβάσεις των 
διαρθρωτικών ταμείων». 

21. Τον Κανονισμό (ΕΚ) αριθμ. 1685/2000 «για τη θέ¬ 
σπιση λεπτομερών κανόνων εφαρμογής του καν. Αριθμ. 
1260/1999, όσον αφορά την επιλεξιμότητα των δαπανών 
των ενεργειών που συγχρηματοδοτούνται από τα Διαρ¬ 
θρωτικά Ταμεία», όπως τροποποιήθηκε με τον Κανονισμό 
(ΕΚ) αριθμ. 448/2004. 

22. Τον Κανονισμό (ΕΚ) αριθμ. 438/2001 «για θέσπιση 
λεπτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά τα Συστή¬ 
ματα Διαχείρισης και Ελέγχου των παρεμβάσεων των 
Διαρθρωτικών Ταμείων». 

23. Τον Κανονισμό (ΕΚ) αριθμ. 448/2001 «για θέσπιση 
λεπτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά τη δια¬ 
δικασία διενέργειας δημοσιονομικών διορθώσεων στην 
παρέμβαση που χορηγείται στο πλαίσιο των Διαρθρω¬ 
τικών Τ αμείων». 

24. Την υπ’ αριθμ. 24812/ΓΔΑΠΠΠΔΕ 235 κοινή υπουργική 
απόφαση «Προσδιορισμός στοιχείων που καταχωρίζονται 
στο ΟΠΣ και χρόνος υποβολής τους, σύμφωνα με το άρ¬ 
θρο 2 παρ. 3 του ν. 2860/2000» (ΦΕΚ 1002/τΒ/31.7.2001). 

25. Την ανάγκη εκσυγχρονισμού της δημόσιας εκπαίδευ¬ 
σης την οποία εξυπηρετεί η Διαδικασία της «Επιμόρφωση 
Εκπαιδευτικών Α/Θμιας & Β/Θμιας Εκπαίδευσης στη Χρήση 
& Αξιοποίηση των ΤΠΕ στην Εκπαιδευτική Διδακτική Δι¬ 
αδικασία», η οποία είναι ανάγκη γενικού συμφέροντος μη 
κερδοσκοπικού ή βιομηχανικού χαρακτήρα. 

26. Τις υποδείξεις τις Αρχής Πληρωμής, όπως αυτές δι¬ 
ατυπώθηκαν με το με αρ. πρωτ. 31639/Α.Πλ. 3457/29.7.2004 
έγγραφο της Ειδικής Υπηρεσίας Αρχή Πληρωμής, της 
Γενικής Γραμματείας Επενδύσεων και Ανάπτυξης του 
Υπουργείου Οικονομίας και Οικονομικών, με θέμα «Ανά¬ 
θεση έργου στο Ερευνητικό Ακαδημαϊκό Ινστιτούτο Τε- 
χνολογίας Υπολογιστών (ΕΑΙΤΥ)» 

27. Τις διατάξεις του υπ’αρ. π.δ. 121/2004 (ΦΕΚ 84Α) 
«Διορισμός Υπουργών και Υφυπουργών». 

28. Τ ο γεγονός ότι το κόστος της συνολικής δαπάνης 
στο πλαίσιο της πράξης συγχρηματοδοτείται κατά 75% 
από το Ευρωπαϊκό Κοινωνικό Ταμείο (ΕΚΤ) της Ευρωπα¬ 
ϊκής Ένωσης, απφασίζεί: 

Την'Εγκριση Υλοποίησης του Υποέργου 12 «Ενημέρωση 
και Συντονισμός της Υλοποίησης των Προγραμμάτων 
Επιμόρφωσης» της Πράξης «Επιμόρφωση Εκπαιδευτικών 
Α/Θμιας και Β/Θμιας Εκπαίδευσης στη Χρήση & Αξιοποί¬ 
ηση των ΤΠΕ στην Εκπαιδευτική Διδακτική Διαδικασία» 
του Μέτρου 2.1 του ΕΠΕΑΕΚ από την ΕΥΕ Προγραμμάτων 


ΚΠΣ του ΥΠ.Ε.Π.Θ., ως Τελικό Δικαιούχο, χωρίς προσφυγή 
σε εξωτερικό ανάδοχο, ως ακολούθως: 

1. Οι εργασίες που θα εκτελεστούν στο πλαίσιο του 
ανωτέρω Υποέργου αφορούν τα ακόλουθα: 

Το υποέργο αυτό έχει ως Φυσικό αντικείμενο το σχεδί¬ 
ασμά και την υλοποίηση δράσεων: α) ενημέρωσης - πλη¬ 
ροφόρησης των εμπλεκομένων στις διαδικασίες εκπαί¬ 
δευσης και πιστοποίησης επιμορφωτών, β) ενημέρωσης 

- πληροφόρησης των εμπλεκομένων στις διαδικασίες 
επιμόρφωσης και πιστοποίησης των 15.000 εκπαιδευτικών 
και γ) συντονισμού και επίβλεψης. 

Δεδομένης της πολυπλοκότητας και της έκτασης εφαρ¬ 
μογής των δραστηριοτήτων εκπαίδευσης επιμορφωτών 
και επιμόρφωσης εκπαιδευτικών, οι δράσεις ενημέρωσης 

- πληροφόρησης απευθύνονται προς τα στελέχη της εκ¬ 
παίδευσης και τους λοιπούς συντελεστές της Πράξης οι 
οποίοι θα δράσουν ως πολλαπλασιαστές ενημέρωσης. 

Οι δράσεις συντονισμού και επίβλεψης υλοποιούνται 
κατά την υλοποίηση των προγραμμάτων εκπαίδευσης 
επιμορφωτών, των προγραμμάτων επιμόρφωσης εκπαι¬ 
δευτικών και επιπλέον περιλαμβάνουν τις δράσεις εκείνες 
που αφορούν στο συντονισμό και την επίβλεψη των. 

Επιτροπών Επιμόρφωσης, ώστε να εξασφαλίζεται σε 
τοπικό επίπεδο και με τη συνεργασία των Τεχνικών και 
Επιστημονικών Συμβούλων η εφαρμογή όλων των προ- 
βλεπόμενων διαδικασιών και η έγκαιρη αντιμετώπιση 
προβλημάτων. 

Ειδικότερα, το υποέργο εξειδικεύεται στις ακόλουθες 
δραστηριότητες με αντίστοιχα παραδοτέα: 

1.1. Σχεδιασμός και Εφαρμογή δραστηριοτήτων ενη¬ 
μέρωσης στελεχών της Εκπαίδευσης και λοιπών συντε¬ 
λεστών της Πράξης σε θέματα επιμόρφωσης και πιστο¬ 
ποίησης. 

Η ύπαρξη εσωτερικών μηχανισμών στο πλαίσιο της 
Πράξης, που θα διασφαλίζουν την έγκαιρη και έγκυρη 
ενημέρωση - πληροφόρηση προς τ ους εμπλεκόμενους 
στην Πράξη, αποτελεί σημαντική προϋπόθεση για την 
ομαλή υλοποίηση της. 

Για το σκοπό αυτό στη δράση αυτή περιλαμβάνονται 
οι ακόλουθες ενέργειες: 

α) Σχεδιασμός δραστηριοτήτων ανά κατηγορία εμπλε¬ 
κομένων και είδος ενημέρωσης που απαιτείται. 

β) Σχεδιασμός και εκπόνηση υποστηρικτικού υλικού 
(έντυπου και ηλεκτρονικού) για τις δραστηριότητες ενη¬ 
μέρωσης - πληροφόρησης. 

γ) Εφαρμογή δραστηριοτήτων ενημέρωσης - πληρο¬ 
φόρησης. 

1.2. Συντονισμός και επίβλεψη της υλοποίησης των προ¬ 
γραμμάτων εκπαίδευσης επιμορφωτών. 

Η υλοποίηση των προγραμμάτων εκπαίδευσης επιμορ- 
φωτών στα Πανεπιστημιακά Κέντρα Επιμόρφωσης (ΠΑΚΕ) 
απαιτεί ενέργειες συντονισμού και επίβλεψης μέσω των 
οποίων θα εξασφαλίζεται: 

ί. Η ομοιόμορφη εφαρμογή του προγράμματος σπουδών 
για κάθε κλάδο ειδικοτήτων σε όλα τα ΠΑΚΕ. 

μ. Η έγκαιρη αντιμετώπιση προβλημάτων, τεχνικών και 
επιστημονικών θεμάτων. 

μι. Η ανάδραση με τους συντελεστές υλοποίησης σε 
όλα τα επίπεδα. 

ίν. Η βέλτιστη αξιοποίηση του επιμορφωτικού υλικού. 

ν. Ορθός χρονοπρογραμματισμός και έγκαιρη ολοκλή¬ 
ρωση των προγραμματισμένων δράσεων. 

νί. Η υποστήριξη των διαδικασιών κατά τις φάσεις προε¬ 
τοιμασίας, διενέργειας και ολοκλήρωσης, της υλοποίησης 
των προγραμμάτων εκπαίδευσης επιμορφωτών. 

Η δράση αυτή περιλαμβάνει την εκπόνηση πλάνου ενερ¬ 
γειών προετοιμασίας και διενέργειας των προγραμμάτων 

εκπαίδευσης επιμορφωτών καθώς και προγραμματισμό 
και διενέργεια συναντήσεων εργασίας με τους συντονι¬ 
στές των προγραμμάτων και το επιστημονικό προσωπικό 
των ΠΑΚΕ. 

Οι ενέργειες αυτές θα είναι επαναλαμβανόμενες για 
κάθε περίοδο υλοποίησης των προγραμμάτων εκπαίδευ¬ 
σης επιμορφωτών. 

1.3. Συντονισμός και επίβλεψη της υλοποίησης των προ¬ 
γραμμάτων επιμόρφωσης εκπαιδευτικών. 

Τα προγράμματα επιμόρφωσης εκπαιδευτικών θα δι¬ 
εξάγονται στα Κέντρα Στήριξης Επιμόρφωσης, υπό τον 
συντονισμό και την επίβλεψη, σε τοπικό επίπεδο, των 
Επιτροπών Επιμόρφωσης. Σε κεντρικό επίπεδο θα δια¬ 
σφαλίζεται μέσω της συνεργασίας των Τεχνικών και Επι¬ 
στημονικών Συμβούλων με τις Επιτροπές Επιμόρφωσης ο 
συντονισμός όλων των φάσεων εξέλιξης της υλοποίησης 
των προγραμμάτων επιμόρφωσης καθώς και η επίβλεψη 
της υλοποίησης τους. 

Στόχοι των ενεργειών συντονισμού και επίβλεψης των 
προγραμμάτων επιμόρφωσης εκπαιδευτικών είναι: 

ί. Η ανάδραση με τους συντελεστές υλοποίησης των 
προγραμμάτων επιμόρφωσης. 

μ. Ο ορθός χρονοπρογραμματισμός και η έγκαιρη ολο¬ 
κλήρωση των προγραμματισμένων δράσεων. 

μι. Η παρακολούθηση της πορείας υλοποίησης των προ¬ 
γραμμάτων επιμόρφωσης από την προετοιμασία για την 
διεξαγωγή τους μέχρι και την ολοκλήρωσή τους. 

ίν. Η διενέργεια ελέγχων κατά την υλοποίηση προγραμ¬ 
μάτων επιμόρφωσης εκπαιδευτικών με επιτόπιες επισκέ¬ 
ψεις αλλά και εξ’ αποστάσεως από τα τηρούμενα στο 
πληροφοριακό σύστημα της Πράξης στοιχεία προόδου. 

Οι ενέργειες αυτές θα είναι επαναλαμβανόμενες για 
κάθε περίοδο υλοποίησης των προγραμμάτων επιμόρ¬ 
φωσης εκπαιδευτικών. 

1.4. Συντονισμός, επίβλεψη και υποστήριξη των Επιτρο¬ 
πών Επιμόρφωσης 

Η δράση συντονισμού, επίβλεψης και υποστήριξης των 
Επιτροπών Επιμόρφωσης στις Διευθύνσεις Εκπαίδευσης 
περιλαμβάνει τις ακόλουθες ενέργειες. 

ί. Εκπόνηση πλάνου ενεργειών προετοιμασίας και δι¬ 
ενέργειας προγραμμάτων επιμόρφωσης ανά περίοδο 
επιμόρφωσης. 

π. Συντονισμό και επίβλεψη των διαδικασιών προετοιμα¬ 
σίας και ολοκλήρωσης των προγραμμάτων επιμόρφωσης 
που εκτελούνται στην περιοχή ευθύνης της Ε.Ε. (πιστο¬ 
ποίηση εγκαταστάσεων ΚΣΕ, υποβολή προγραμμάτων, 
υποδοχή αιτήσεων εκπαιδευτικών, διενέργεια ηλεκτρο¬ 
νικής κλήρωσης, εγγραφές εκπαιδευτικών, διεξαγωγή 
προγραμμάτων επιμόρφωσης). 

ίϋ. Υποστήριξη του έργου των Ε.Ε., προσαρμογή, δια¬ 
νομή και τεχνική στήριξη για το λογισμικό ηλεκτρονικής 
κλήρωσης, τεχνική στήριξη για τη χρήση των υποδομών 
του πληροφοριακού συστήματος της Πράξης, ενημέρω¬ 
ση για εφαρμογή εγκυκλίων, συλλογή και αντιμετώπιση 
θεμάτων που ανακύπτουν, εκπόνηση εισηγήσεων προς 
την ΚΕΕΒΕΠ κλπ. 

ίν. Συγκέντρωση, καταγραφή, ταξινόμηση, επεξεργασία 
και αξιολόγηση παραδοτέων - φακέλων φυσικού αντι¬ 
κειμένου των ολοκληρωθέντων προγραμμάτων επιμόρ¬ 
φωσης. 

Οι ενέργειες αυτές θα είναι επαναλαμβανόμενες για 
κάθε περίοδο υλοποίησης των προγραμμάτων επιμόρ¬ 
φωσης εκπαιδευτικών. 

2. Τρόπος και διαδικασίες Υλοποίησης του Υποέργου 
Το υποέργο θα υλοποιηθεί, με εντολή εκχώρησης του 


ΥπΕΠΘ, από τους Τεχνικούς και Επιστημονικούς Συμβού¬ 
λους (ΤΕΣ) της Πράξης, το Παιδαγωγικό Ινστιτούτο (Π.Ι.) 
και το Ερευνητικό Ακαδημαϊκό Ινστιτούτο Τεχνολογίας 
Υπολογιστών (ΕΑΙΤΥ). Οι επιστημονικές ομάδες εργασίας 
των Τεχνικών και Επιστημονικών Συμβούλων (ΤΕΣ), θα 
συντονίσουν το έργο τους μέσω κοινών επιστημονικών 
επιτροπών που θα συσταθούν (στο πλαίσιο του υποέργου 

1) κατόπιν εισηγήσεων εκ μέρους των ΤΕΣ. 

ί. Ανάλυση Εργασιών που εκτελούνται από τους Τεχνι- 
κούς & Επιστημονικούς Συμβούλους του ΥπΕΠΘ. 

Οι εργασίες που εκτελούνται στο πλαίσιο του υποέρ- 
γου 12 από τους ΤΕΣ αναλύονται στο ΠΑΡΑΡΤΗΜΑ I της 
παρούσης. 

π. Παραδοτέα εργασιών και υπηρεσιών. 

Τα παραδοτέα των εκτελούμενών εργασιών και προ- 
σφερόμενων υπηρεσιών από τους ΤΕΣ παρουσιάζονται 
στο ΠΑΡΑΡΤΗΜΑ I της παρούσης. 

ίϋ. Χρονοδιάγραμμα εκτέλεσης εργασιών. 

Η ημερομηνία έναρξης των εργασιών των ΤΕΣ για το 
υποέργο 12 είναι η 1.5.2005. 

Η ημερομηνία λήξης των εργασιών των ΤΕΣ για το 
υποέργο 12 είναι η 30.9.2007. 

ίν. Κόστος υλοποίησης εργασιών από τους ΤΕΣ. 

Το κόστος υλοποίησης εργασιών και υπηρεσιών από 
τους ΤΕΣ για το υποέργο 12, όπως αυτό προέκυψε στο 
πλαίσιο ανάλυσης και σχεδιασμού της Πράξης και τεκ¬ 
μηριώθηκε από την ΕΥΕ/ ΥπΕΠΘ, ανέρχεται συνολικά 
στα € 328.832,26 και αναλύεται στο ΠΑΡΑΡΤΗΜΑ I της 
παρούσης, συμπεριλαμβανομένου του ΦΠΑ με συντελε¬ 
στή (19%), κατ’ εφαρμογή του υπ’ αριθμ. εγγράφου 13984/ 
ΕΥΣ 2810/12.4.2005 με θέμα «Εφαρμογή νέων συντελεστών 
ΦΠΑ», παράγραφος III «ΕνταγμέναΈργα σε στάδιο προ- 
συμβατικού ελέγχου». 

Ειδικότερα, η υλοποίηση των τμημάτων του έργου που 
ανατίθεται προς εκτέλεση στο ΕΑΙΤΥ, υλοποιείται σύμ¬ 
φωνα με τις υποδείξεις της Αρχής Πληρωμής (έγγραφο 
με αρ. πρωτ. 31639/Α.Πλ. 3457/29.7.2004). 

3. Θεσμικό πλαίσιο που διέπει την υλοποίηση με ίδια 
μέσα με αποφάσεις αναθέσεων στους Τεχνικούς και Επι¬ 
στημονικούς Συμβούλους και με έγκριση αναθέσεων σε 
φυσικά πρόσωπα. 

Η εκτέλεση τμήματος του υποέργου από το Π.Ι. διέπεται 
από τις διατάξεις του άρθρο 55 παρ. 4 του ν. 1566/1985, 
σύμφωνα με το οποίο ο Υπουργός Εθνικής Παιδείας και 
Θρησκευμάτων, μπορεί με απόφαση του να συγκροτεί 
ομάδες εργασίας από δημοσίους εκπαιδευτικούς ή υπαλ¬ 
λήλους και από ιδιώτες. 

Η εκτέλεση τμήματος του υποέργου από το ΕΑΙΤΥ με 
εντολή εκτέλεσης διέπεται από τις διατάξεις: 

1) των άρθρων 2 παρ. 2 και 6 του π.δ. 346/1998 και των 
άρθρων 1 στοιχ. β και 6 της Οδηγίας 92/50/ΕΘΚ του Συμ¬ 
βουλίου της 18ης Ιουνίου 1992 για το «συντονισμό των 
διαδικασιών σύναψης δημοσίων συμβάσεων υπηρεσιών». 

2) του κανονιστικού πλαισίου που διέπει τον Ειδικό 
Λογαριασμό του ΥΠ.Ε.Π.Θ. 

3) του άρθρου 2 του ν. 2909/2001 ΦΕΚ 90/2.5.2001, που 
καθορίζει το θεσμικό πλαίσιο του ΕΑΙΤΥ ως Ν.Π.Ι.Δ μη κερ¬ 
δοσκοπικού χαρακτήρα, εποπτευόμενο από το ΥΠΕΠΘ και 
με βάση το οποίο μπορεί το ΥΠΕΠΘ να αναθέτει απευ¬ 
θείας στο ΕΑΙΤΥ καθήκοντα επιστημονικού - τεχνικού 
συμβούλου σε θέματα της Κοινωνίας της Πληροφορίας 
ή σε σχετικά με το σκοπό του έργα έρευνας, ανάπτυξης, 
εκπαίδευσης, μελετών και διαχείρισης ή καθήκοντα φο¬ 
ρέα υλοποίησης, τελικού δικαιούχου ή ενδιάμεσου φορέα 
σε τέτοια έργα αρμοδιότητας του Υπουργείου Εθνικής 
Παιδείας και Θρησκευμάτων ή φορέων που υπάγονται 
σε αυτό 

καθώς και τις υποδείξεις τις Αρχής Πληρωμής, όπως 
αυτές διατυπώθηκ αν με το υπ’ αριθμ. 31639/Α.Πλ. 3457/ 
29.7.2004 έγγραφο της Ειδικής Υπηρεσίας Αρχή Πληρω¬ 
μής της Γενικής Γραμματείας Επενδύσεων και Ανάπτυξης 
του Υπουργείου Οικονομίας και Οικονομικών, με θέμα 
«Ανάθεση έργου στο Ερευνητικό Ακαδημαϊκό Ινστιτούτο 
Τεχνολογίας Υπολογιστών (ΕΑΙΤΥ)». 

Σύμφωνα με τα ανωτέρω υπό 1), 2) και 3) στοιχεία, θα 
εκδοθεί Απόφαση Υπουργού Εθνικής Παιδείας και Θρη¬ 
σκευμάτων με θέμα «Ανάθεση έργου Τεχνικής και Επιστη¬ 
μονικής Στήριξης του ΥΓΙΕΠΘ στο Ερευνητικό Ακαδημαϊκό 
Ινστιτούτο Τεχνολογίας Υπολογιστών (ΕΑΙΤΥ), στο πλαίσιο 
υλοποίησης της Πράξης «Επιμόρφωση Εκπαιδευτικών Α/ 
Θμιας και Β/Θμιας Εκπαίδευσης στη Χρήση και Αξιοποίηση 
των ΤΠΕ στην Εκπαιδευτική Διδακτική Διαδικασία» του 
Μέτρου 2.1 του ΕΠΕΑΕΚ από την Ε.Υ.Ε. Προγραμμάτων ΚΠΣ 
του ΥΠ.Ε.Π.Θ., ως Τελικό Δικαιούχο. 

4. Διαδικασίες έγκρισης και πραγματοποίησης των πλη¬ 
ρωμών, καθώς και πιστοποίησης των δαπανών. 

Οι αρχές που τηρούνται από την Ε.Υ.Ε. Προγραμμάτων 
ΚΠΣ του ΥΠ.Ε.Π.Θ, που είναι τελικός δικαιούχος και φο¬ 
ρέας υλοποίησης της Πράξης, για τις διαδικασίες έγκρι¬ 
σης και πραγματοποίησης των πληρωμών καθώς και της 
πιστοποίησης των δαπανών στο πλαίσιο του υποέργου, 
είναι οι ακόλουθες: 

Α) ασκείται έλεγχος σε όλα τα στάδια, από την προ¬ 
ετοιμασία μέχρι την ολοκλήρωση του υποέργου από το 
φορέα υλοποίησης δια μέσου της Κεντρικής Επιτροπής 
Επιμόρφωσης Β’ Επιπέδου (ΚΕΕΒΕΠ). 

Β) αναλαμβάνει η Ε.Υ.Ε. Προγραμμάτων ΚΠΣ του 
ΥΠ.Ε.Π.Θ. όλες τις υποχρεώσεις του Αναδόχου και της 
Αναθέτουσας Αρχής κατά την εκτέλεση του Υποέργου 
με ίδια μέσα. 

Σύμφωνα με τα υπό Α) και Β) υπάρχει σύστημα εσω¬ 
τερικής παρακολούθησης, ελέγχου και παραλαβής των 
εργασιών, υπηρεσιών και υλικών φυσικού και οικονομικού 
αντικειμένου του έργου. 

Οι διαδικασίες έγκρισης και πραγματοποίησης των 
πληρωμών καθώς και πιστοποίησης των δαπανών στο 
πλαίσιο του υποέργου εξασφαλίζουν τις απαιτούμενες 
διαδρομές ελέγχου. 

Για την εκτέλεση - υλοποίηση εργασιών από τους Τε¬ 
χνικούς και Επιστημονικούς Συμβούλους (ΤΕΣ): 

1) Το ΥΠ.Ε.Π.Θ. ασκεί αποκλειστικά και καθ’ ολοκληρίαν 
τον έλεγχο για την πορεία υλοποίησης του έργου καθώς 
και για την εκτέλεση των υποχρεώσεων των ΤΕΣ μέσω 
των αρμόδιων οργάνων του. 

2) Το συνολικό κόστος του τμήματος του υποέργου που 
εκτελείται από τους ΤΕΣ δεν υπόκειται σε μεταβολές 
λόγω οικονομικών συνθηκών. 

3) Η καταβολή ενδιάμεσων πληρωμών στους ΤΕΣ θα 
γίνεται σύμφωνα με τους όρους του κανονιστικού πλαι¬ 
σίου που διέπει τη ΜΟΝΑΔΑ Δ’ (Ειδικός Λογαριασμός) 
της Ε.Υ.Ε. Προγραμμάτων ΚΠΣ του ΥΠ.Ε.Π.Θ. 

Ειδικότερα, οι διαδικασίες έγκρισης - πραγματοποίησης 
πληρωμών και πιστοποίησης δαπανών είναι οι ακόλου¬ 
θες: 

1) Οι ΤΕΣ υποβάλλουν προς την ΚΕΕΒΕΠ κατάλογο 
παραδοτέων, προκειμένου να παραληφθούν. 

2) Η ΚΕΕΒΕΠ, σύμφωνα με τα οριζόμενα στην υπ’ 
αριθμ. 4096/19.8.2005 Υπουργική Απόφαση, λειτουργεί 
ως Επιτροπή Παρακολούθησης και Παραλαβής (ΕΠΠΕ) 
της Πράξης και κάνει την οριστική παραλαβή όλων των 
παραδοτέων. 

3) Το αποτέλεσμα του ελέγχου κοινοποιείται στους 
υπεύθυνος έργου εκ μέρους των ΤΕΣ και, εφόσον δεν 
υπάρχουν ουσιώδεις αποκλίσεις, οι ΤΕΣ υποβάλλουν αί¬ 


τημα πληρωμής συνοδευόμενο από τα σχετικά παρα¬ 
στατικά. 

4) Το αίτημα και τα συνοδευτικά έγγραφα - παρα¬ 
στατικά διαβιβάζονται στην Ε.Υ.Ε. Προγραμμάτων ΚΠΣ 
του ΥΠ.Ε.Π.Θ για την έκδοση των αναγκαίων εντολών 
πληρωμής. 

Γενικότερα, η Ε.Υ.Ε. Προγραμμάτων ΚΠΣ του ΥΠ.Ε.Π.Θ. 
ενημερώνεται από τους ΤΕΣ για την πορεία των εργασιών 
τους και διενεργεί ελέγχους ως προς την τήρηση από την 
πλευρά των ΤΕΣ των ανειλημμένων υποχρεώσεων και των 
όρων εκτέλεσης. Οι ΤΕΣ περαιτέρω είναι υποχρεωμένοι 
να επιδεικνύει στους εκπροσώπους του ΥΠΕΠΘ και της 
Ευρωπαϊκής Επιτροπής, όποτε τους ζητηθεί, οποιοδήποτε 
στοιχείο αποδεικνύει την ομαλή εξέλιξη του έργου. 

5. Η εκτέλεση του Υποέργου υπόκειται στους όρους 
της υπ’ αριθ. πρωτ. 7049/26.4.2005 Απόφασης Ένταξης 
της Ειδικής Υπηρεσίας Διαχείρισης του Επιχειρησιακού 
Προγράμματος «Εκπαίδευση & Αρχική Επαγγελματική 
Κατάρτιση» (ΕΠΕΑΕΚ). 

6. τροποποίηση του ΥΠΟΕΡΓΟΥ 

Σε περίπτωση τροποποίησης του φυσικού αντικειμέ¬ 
νου, του Προϋπολογισμού ή του χρονοδιαγράμματος του 
Υποέργου, που οδηγεί σε αντίστοιχη τροποποίηση του 
ΤΔΕ/Υ, απαιτείται: 

ί. να υποβληθεί προς έγκριση το αντίστοιχο αιτιολογη¬ 
μένο αίτημα προς την ΕΥΔ του ΕΠΕΑΕΚ και 

μ. η έκδοση νέας Υπουργικής Απόφασης, με την οποία 
θα εγκρίνεται η σχετική τροποποίηση. 

7. Γ ια την εκτέλεση των ανωτέρω εργασιών, την προ¬ 
μήθεια των υλικών, την παροχή υπηρεσιών, και κάθε άλλη 
ενέργεια στο πλαίσιο του Υποέργου έως την ολοκλήρω¬ 
ση του, εγκρίνεται συνολική δαπάνη ποσού € 328.832,26. 
Η χρηματοδότηση της συνολικής δαπάνης € 299.422,96 
(πλέον ΦΠΑ) θα γίνει από το Πρόγραμμα Δημοσίων 
Επενδύσεων (ΠΔΕ) και από τη ΣΑΕ 445/3 με κωδικό 
«2005ΣΕ44530077» που έχει ενταχθεί το έργο. 

8. Γ ια την εκτέλεση των ανωτέρω υπηρεσιών, την προ¬ 
μήθεια υλικών και κάθε άλλη εργασία στο πλαίσιο του 
Υποέργου έως την ολοκλήρωση του εγκρίνεται η συνο¬ 
λική δαπάνη € 328.832,26, η οποία επιμερίζεται ως εξής 
σύμφωνα με το Παράρτημα I: 

Κόστος Παιδαγωγικού Ινστιτούτου: € 144.637,17 

- Κόστος ΕΑΙΤΥ: € 154.785,79 

- ΦΠΑ ΕΑΙΤΥ (19%): € 29.409,30 

9. Η υλοποίηση της Πράξης έχει έναρξη την 4.3.2005 
και λήξη την 31.12.2007. 

10. Η υλοποίηση του Υποέργου έχει έναρξη την 1.5.2005 
και λήξη την 30.9.2007. 

11. ΟΛΟΚΛΗΡΩΣΗ ΤΟΥ ΥΠΟΕΡΓΟΥ 

Γι την πιστοποίηση της ολοκλήρωσης του Υποέργου 
απαιτείται η ακόλουθη διαδικασία: 

1. Σύνταξη έκθεσης περαίωσης από τον επιβλέποντα 
του Υποέργου. 

2. Έκδοση βεβαίωσης για την περαίωση των εργασιών 
του Υποέργου. 

Τα στοιχεία αυτά να κοινοποιηθούν και στην ΕΥΔ του 
ΕΠΕΑΕΚ. 

Την παρούσα συνοδεύει ως παράρτημα και αποτελεί 
αναπόσπαστο τμήμα της το παρακάτω ΠΑΡΑΡΤΗΜΑ I: 

ΠΕΡΙΓΡΑΦΗ ΠΑΡΑΔΟΤΕΩΝ ΓΙΑ ΤΟ ΦΥΣΙΚΟ ΑΝΤΙΚΕΙΜΕ¬ 
ΝΟ ΤΟ ΟΠΟΙΟ ΥΛΟΠΟΙΟΥΝ ΟΙ ΤΕΧΝΙΚΟΙ & ΕΠΙΣΤΗΜΟΝΙ¬ 
ΚΟΙ ΣΥΜΒΟΥΛΟΙ (Παιδαγωγικό Ινστιτούτο & Ερευνητικό 
Ακαδημαϊκό Ινστιτούτο Τεχνολογίας Υπολογιστών) ΣΤΟ 
ΠΛΑΙΣΙΟ ΤΟΥ ΥΠΟΕΡΓΟΥ 12 ΕΝΑΝΤΙ ΚΟΣΤΟΥΣ ΕΚΤΕ¬ 
ΛΕΣΗΣ 




ΠΑΡΑΡΤΗΜΑ I: ΠΕΡΙΓΡΑΦΗ ΠΑΡΑΔΟΤΕΩΝ ΓΙΑ ΤΟ ΦΥΣΙΚΟ ΑΝΤΙΚΕΙΜΕΝΟ ΤΟ ΟΠΟΙΟ ΥΛΟΠΟΙΟΥΝ 
ΟΙ ΤΕΧΝΙΚΟΙ & ΕΠΙΣΤΗΜΟΝΙΚΟΙ ΣΥΜΒΟΥΛΟΙ (Παιδαγωγικό Ινστιτούτο & Ερευνητικό Ακαδημαϊκό 
Ινστιτούτο Τεχνολογίας Υπολογιστών) ΣΤΟ ΠΛΑΙΣΙΟ ΤΟΥ ΥΠΟΕΡΓΟΥ 12 ΕΝΑΝΤΙ ΚΟΣΤΟΥΣ ΕΚΤΕΛΕΣΗΣ 

Π12.3. Δραστηριότητες πληροφόρησης - ενημέρωσης. 

Συγκεντρωτικός Πίνακας Κόστους για το Υποέργο-12 

